«Պատի» գաղափարն իհարկե նոր բան չէ համաշխարհային պատմության մեջ, եթե հիշենք հատկապես հայտնի չինական պատը, Բեռլինի պատը, որը «երկաթե վարագույր» վերացական հասկացության առարկայական դրսևորումն էր, ինչպես նաև Իսրայելի կողմից արաբներից պաշտպանվելու նպատակով Պաղեստինի դեմ նախաձեռնած պատը, կամ էլ թեկուզ մեր հարևան ադրբեջանցիների նմանօրինակ մտահղացումը, որը սակայն հաջողությամբ չպսակվեց միջազգային հանրության կողմից ծաղրի ենթարկվելու պատճառով: Այնուամենայնիվ, անվտանգությանը հետևելու և պաշտպանված զգալու շատ ավելի ժամանակակից և հումանիտար միջոցներ գոյություն ունեն, և պատ կառուցելու Հունգարիայի գաղափարը, մեղմ ասած, չի փայլում իր հնարամտությամբ: